2390 ta holatda 642,6 gektar maydondagi qonunbuzilishlar ixtiyoriy bartaraf etilgan. Foto: Shutterstock O‘tgan 6 oyda respublika bo‘yicha yer uchastkasini o‘zboshimchalik bilan egallash bo‘yicha 5968 ta (2 236,3 gektar) holat aniqlangan. Bu haqda Kadastr agentligi ma’lumot berdi: Aniqlangan holatlar: qishloq xo‘jaligi yerlarida – 1 961 gektar;   aholi punktlari yerlarida – 144 gektar;   sanoat, transport, aloqa mudofaa va boshqa maqsadlarga mo‘ljallangan yerlarda – 14,2 gektar;   tabiatni muhofaza qilishga mo‘ljallangan yerlarda – 1,3 gektar;   tarixiy madaniy ahamiyatga molik yerlarda – 3,7 gektar;   o‘rmon fondi yerlarida – 23,2 gektar;   suv fondi yerlarida 9,9 gektar va zaxira yerlarda 79,0 gektarni tashkil etadi. Agentlik organlari tomonidan berilgan yozma ko‘rsatmalar asosida 2390 ta holatda 642,6 gektar maydondagi qonunbuzilishlarning ixtiyoriy bartaraf etilishi ta’minlangan.